《次韵曹清父营生坟追和范石湖韵四首》
元代·方回

杀心奕局响纹楸，鸡肋何如酒德刘。
世事但堪常袖手，人生政要早回头。
谁能卒办鱼千里，自笑终成貉一丘。
□□明年才七十，商山剩饫紫芝秋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。